सर्द हवाओं से बचने के लिए जू में जानवरों के लिए लगाए तिरपाल
विंटरकेयर अरेंजमेंट्स के तहत छतबीड़ जू में जानवरों को इस सीजन में सर्दी से राहत के लिए व्यापक उपाय किए गए हैं। हालांकि इस साल के अंत तक उम्मीद से कम सर्दी पड़ी है, लेकिन प्रबंध जानवरों के रखरखाव में किसी प्रकार का जोखिम नहीं लेना चाहते। उधर, जू पर्यटकों के लिए जानवरों के दर्शन इन दिनों और भी सुलभ हो गए हैं। सुबह हल्की धुंध के बाद धूप सेंकने के बहाने तमाम जानवर बाड़े में जुट रहे हैं। पक्षियों की एवरीज और हाउसेज को सर्द हवाओं और ओस से बचाने के लिए छत और साइड से प्लास्टिक की तिरपालें टांगी गई हैं। अजगर का जोड़ा दर्शकों की नजरों से ओझल हो चुका है। उसे रेप्टाइल हाउस में रखा गया है जहां 30 डिग्री सेल्सियस तापमान मेंनटेन करने के लिए हीटर ब्लोअर्स का इस्तेमाल किया जा रहा है। लगभग सभी जानवरों के हाउसेज में जूट मैट टांगे गए हैं। हिरन प्रजातियों समेत तमाम हरबीवोरस जानवरों के बाड़ों में सरकंडों सूखी खास की झोपडिंया बनाई गई हैं। इन झोपडिय़ों में सूखी घासयुक्त पराली का फर्श बिछाया गया है जो जमीन की सर्दी ऊपर नहीं आने देती। सफेद साधाारण रॉयल बंगाल टाइगर्स और लॉयंस के हाउसेज में बलोअर लगाए गए हैं। सर्दी अधिक बढ़ने पर बूढ़े जानवरों की खुराक में 20 एमएल ब्रांडी शामिल करने और मालिश का सहारा लिया जा सकता है। सीजेडए से मंजूरशुदा यह तजुर्बा पांच साल पहले चिंपाजी रुस्तम के लिए किया जा चुका है, लेकिन चिंपाजी की मौत के बाद यह नौबत नहीं दोबारा नहीं आई।
डाइट में देसी अंडे शुरू, मल्टी विटामिन जोड़े
जानवरोंको सर्दी से राहत के लिए उनकी डाइट चार्ट में भी बदलाव कर मल्टी विटामिन जोड़े गए हैं। जानवरों के लिए शेरकोफिरोल टॉनिक की मात्रा बढ़ाई गई है। भालुओं को शहद की स्पेशल खुराक शुरू की गई है। शेर टाइगरों शावकों ईमू के लिए विशेष तौर पर देसी अंडे मुहैया कराए जा रहे हैं। कुछ जानवरों को पाकिस्तानी ठोस नमक चटाया जा रहा है। गुड़ की खपत में बढ़ोतरी हुई है जबकि हाथियों को गन्ने की गर्म खुराक बढ़ाई गई है। जू के फील्ड डायरेक्टर मनीष कुमार के अनुसार विंटरकेयर प्रबंधों पर करीब चार लाख रुपए खर्च किए जा चुके हैं।
हिरन प्रजातियों के लिए सूखी घास के घर बनाए गए।
awa_Deva hin_Deva hin_Deva hin_Deva hin_Deva